Ռ. ՔՈՉԱՐՅԱՆ - Մենք շահագրգռված ենք ավելի կանխատեսելի, ավելի անվտանգ, ավելի խորը ժողովրդավարություն ունեցող երկրներ ունենալ մեր հարեւաների շարքում այդ առումով այս գործընթացում որեւէ վտանգ մեզ համար իհարկե չենք տեսնում: Միգուցե` ճիշտ հակառակը: Իհարկե, կցանկանայինք, որ այս գործընթացում նաեւ մեզ հուզող հարցերը լուծում ստանային: Եւ արժեքային այն համակարգը, բաց սահմանների նկատմամբ այն վերաբերմունքը, որ գոյություն ունի Եվրոպայում, տարածվի նաեւ Թուրքիայի քաղաքականության վրա, տարածվի ոչ թե անդամակցության վերջին փուլում, եթե այդպիսինը լինի, այլ սկզբնական շրջանում: